ועדת הכלכלה, כנסת 16, פרוטוקול מספר 571, 2005-12-20 09:30

אמנון כהן: אני פותח את הדיון בתקנות הנמלים (בטיחות השיט) (תיקון), התשס"ו-2005 בדבר מיתקן נגרר וסקי.

אמנון כהן: משרד התחבורה, בבקשה להסביר במה מדובר.

רננה שחר: ההוראות של התקנה הזאת היו מוסדרות, באופן קצת שונה, בנוהל פנימי שנקרא "הודעה לימאים" וזאת בשנים 2000-2005.

אמנון כהן: מה גרם לכם להסדיר את זה בתקנות?

רננה שחר: הוגש בג"ץ כנגד ההודעות בטענה שאין להם תוקף.

רננה שחר: הבג"ץ נדחה לבסוף, אבל מטעמים אחרים.

רננה שחר: אסביר בקצרה: היתה תאונה באילת בשנת 2003.

רננה שחר: כלי שיט שגרר שני אבובים התנגש באופנוע ים.

רננה שחר: ילדה שהיתה על האבוב נפגעה באופן קשה.

רננה שחר: חברת הביטוח סירבה לשלם את הביטוח בטענה שלא היה ביטוח כי המשיט פעל בניגוד להוראה חוקית בכך שהוא גרר שני מתקנים במקביל, ואסור היה לו לעשות זאת בגלל ההודעה לימאים.

רננה שחר: הוא טען שההודעה לימאים אינה הוראה חוקית מחייבת ולכן חברת הביטוח חייבת לשלם.

רננה שחר: בג"ץ דחה את העתירה ואמר: "יש לך סעד חילופי.

רננה שחר: לך לבית המשפט המחוזי, ששם מתבררת התביעה האזרחית שלך ושם תברר אם היה תוקף לדבר הזה או לא, ואיך זה משפיע".

רננה שחר: שם זה עדיין בהתדיינות.

רננה שחר: בפסק הדין כתוב שהתחייבנו להסדיר את זה.

אתי בנדלר: האם אפשר להעביר דברים כאלה אלינו, לפני הדיון?

רננה שחר: את צודקת, אני מקבלת את מה שאת אומרת.

דוד טל: אני אזרח מדינת ישראל שעושה סקי מים ולא קיבלתי שום הוראה.

דוד טל: אני מניח שהרבה מאוד אנשים עושים סקי ואף פעם לא קיבלו נייר שאומר להם שיש הוראות בהקשר לכך.

דוד טל: היה מקרה של הכדורגלן אבי רן שנפגע מאופנוע ים.

דוד טל: אדם שעושה סקי או נוסע באופנוע ים לא מקבל הוראות.

דוד טל: איך משרד התחבורה חי עם דבר כזה כל כך הרבה זמן?

עמוס נוימן: יש ספח שמצורף לרישיון עם מידע נוסף.

רננה שחר: יש מידע באתר האינטרנט ובכל המרינות.

רננה שחר: בנוסף, הם גם נבחנים על זה.

רננה שחר: אם אתה בציבור המשיטים אתה בדרך כלל מכיר את הכלי הזה.

רננה שחר: אבל אתה צודק שזה לא תחליף לפרסום ברשומות.

אמנון כהן: מה יהיה ההבדל בין המקצועיים לבין אלה שעושים את זה להובי?

רננה שחר: התקנה הזאת באה להגן על האנשים הרגילים.

עמוס נוימן: מי שגורר את הבננה צריך לעמוד במספר כללי בטיחות על מנת להבטיח את בטיחותם של האנשים.

אמנון כהן: הם צריכים לקבל הכשרה?

רננה שחר: הוא לא מקבל הכשרה.

רננה שחר: יש לו כבר הכשרה, הוא משיט נוסעים בשכר.

רננה שחר: אבל יש פה תנאים לגבי המתקנים עצמם: הבננה, האבוב, התקינות של ידיות האחיזה וכדומה.

רננה שחר: הדבר השני זה תדרוך לנוסעים לפי ההפלגה, מה הוא צריך לכלול ואיזה הכנות צריכים לעשות.

אמנון כהן: המשיט לא צריך הכשרה?

עמוס נוימן: עצם העובדה שהוא הוסמך להשיט סירת נוסעים בשכר, זאת אומרת שהוא עבר הכשרה.

עמוס נוימן: כל מי שמשיט סירות עם בננות, יש לו רישיון משיט.

עמוס נוימן: רישיון משיט פירושו רישיון נהיגה ברכב.

עמוס נוימן: זאת ההסמכה שלו.

עמוס נוימן: על מנת לקבל את ההסמכה הוא עובר מבחנים שיש בהם אלמנטים שנוגעים בנושא גרירת מתקנים נגררים.

דוד טל: כמה תאונות אירעו בחמש השנים האחרונות?

עמוס נוימן: היו שתי תאונות קשות.

עמוס נוימן: יש תאונות שאנחנו אפילו לא חוקרים אותן כי הן לא במסגרת של הגדרת "תאונה ימית".

עמוס נוימן: אנשים נופלים, נחתכים.

עמוס נוימן: כשמדברים על תאונות קשות הכוונה שנגרם נזק חמור.

עמוס נוימן: אם מישהו שבר יד זה עדיין לא בקטגוריה של תאונה ימית.

עמוס נוימן: משה קריספין: אני מייצג את תחנות ההשכרה באילת.

עמוס נוימן: אני רוצה לצטט משפט מפסק הדין עליו דיברה חברתי: "לכאורה אכן אין בתקנה 64 לתקנות הנמלים כדי להסמיך את הממונה להתקין תקנות בנות פועל תחיקתי.

עמוס נוימן: על רקע זה מודיעים הם כי בכוונתם לפעול לעיגון הודעה מס' 13 לתקנות".

עמוס נוימן: זאת אומרת, שאנחנו פה היום בגלל הודעה של משרד התחבורה.

עמוס נוימן: לא יתכן שיחייבו מסמכות ששר קיבל על עצמו.

עמוס נוימן: בהודעות לימאים אין משהו שהוא מחייב.

עמוס נוימן: אני מכיר את תחום הים, ובמקרה אני גם עורך דין.

עמוס נוימן: ההודעות של משרד התחבורה באים למשהו ספציפי בתוך כלי שיט: "פה תוסיף מצוף שאיפה ופה תוסיף שאיבה כזאת או אחרת.

עמוס נוימן: אבל ברגע שבאים לתת משהו שהוא כללי לכל כלי השיט, כמו שהם עשו בהודעות שלהם, זה לא עומד במבחן הפסיקה, וזאת ההחלטה שעליה מדובר.

עמוס נוימן: רמזו למשרד התחבורה שכדאי שהם יעגנו את זה.

עמוס נוימן: אשר על כן, כל ההודעות האלה שהן בעל פועל תחיקתי חייבות להתבטל בזה הרגע.

אתי בנדלר: הוועדה אינה מוסמכת לקבוע שום דבר ביחס להודעות ולתקיפותן של הודעות שאינן בפניה.

אתי בנדלר: הוועדה מוסמכת לאשר או לאשר את התקנות שמובאות בפניה.

משה קריספין: אבל אם התקנות יכנסו לתוקף, כל ההודעות מתבטלות.

אמנון כהן: אני לא יודע אם התקנות מכסות את כל ההודעות.

אתי בנדלר: חברי מבקש שהוועדה תקבע באופן פוזיטיבי שהאמור בהודעות בטל, כדי לחזק אולי איזו עמדה במסגרת ההליכים שמתבררים, כך שמענו, בבית המשפט המחוזי.

אתי בנדלר: אני חושבת שזה לא מעניינה של הוועדה להתייחס לאמור באותן הודעות ולתקיפותן.

אתי בנדלר: הוועדה מתבקשת לאשר כרגע לאשר תקנות.

דוד טל: אבל דא עקה, אם אני אותיר על כנן את ההודעות, יתכן ותיווצר סתירה ביניהן לבין התקנות.

אתי בנדלר: אין ספק שהתקנות גוברות.

דוד טל: לכן ברגע שנאשר את התקנות האלה ההודעות האלה בטלות.

אתי בנדלר: ברור שהתקנות גוברות.

אתי בנדלר: אני מניחה שהמשרד עצמו יפעל לביטול אותו חלק בהודעות.

רננה שחר: זאת הכוונה.

משה קריספין: אם נאשר היום את התקנות, כפי שהן מופיעות כאן, צריכים לקחת בחשבון שני חוקי יסוד שנוגעים לעניין ופוגעים בצורה משמעותית בתחנות הקיימות מזה למעלה מ-20 שנה.

משה קריספין: יש פה את חוק יסוד כבוד האדם שפוגע בקניין - - -

אמנון כהן: כשנגיע לתקנות תתייחס לסעיפים.

משה קריספין: אני מתייחס לכל התוספת ואומר מדוע: לפי התקנות האלה הם דורשים שבעלי תחנות יחליפו את מצבת כלי השיט שלהם.

משה קריספין: וזה פוגע בהם, הם צריכים מאות אלפי דולרים להחליף את כל כלי השיט שלהם.

משה קריספין: לפי התקנות שקיימות היום, כלי שיט יכול לקחת מספר אנשים שיכולים להיות בסירה ולגרור אחריהם את האבוב או הבננה עם עוד 5 אנשים.

משה קריספין: התקנות היום אומרות: "אתם לא יכולים לקחת על הבננה 8 אנשים.

משה קריספין: כושר השיט של הסירה הוא 4 איש.

משה קריספין: מותר לכם לקחת על הבננה אך ורק 4 איש".

משה קריספין: זאת אומרת, אם יש לי שני נהגים אז מותר לי לקחת עוד שניים.

משה קריספין: לכן יהיה צריך כלים יותר גדולים.

משה קריספין: הם לא התייחסו בכלל לנושא מצנחים.

משה קריספין: גם על מצנח נגרר אין שום דבר בתקנות.

משה קריספין: דבר נוסף, הם דורשים כל מיני דרישות מהאבובים.

משה קריספין: יש היום המון ציוד.

משה קריספין: מה יעשו איתו בעלי התחנות?

משה קריספין: זה ציוד במאות אלפי דולרים והם עבדו כך עד היום.

משה קריספין: למה שלא יתנו למשיט יותר הכשרה?

משה קריספין: יש סקיפר אזרחי של סקי רגיל וסקיפר מסחרי כמו מונית.

משה קריספין: שיכשירו אותם יותר.

משה קריספין: בואו תיתנו להם יותר הכשרה.

משה קריספין: למה בעלי התחנות צריכים לאכול את כל העניין הזה?

אמנון כהן: משרד התחבורה, תתייחסו לדבריו של עו"ד קריספין ולי יש שאלות נוספות:

אמנון כהן: האם הקשחת הקריטריונים באה בעקבות תאונות או דברים שקרו?

דוד טל: אמרת שהיו רק שתי תאונות.

רננה שחר: לא רק.

דוד טל: סליחה, את יושבת בוועדה מאוד מכובדת ואם אני מבקש ממך אינפורמציה, את חייבת לתת לומר לי את כל האינפורמציה.

דוד טל: ברגע שאמרת לי אינפורמציה חלקית, את הצגת לי מצג שווא.

דוד טל: אם רוצה לחזור בך, אז תחזרי בך.

רננה שחר: אני מתנצלת אם הובנתי לא נכון.

רננה שחר: אמרתי "לא רק" כי גם שתי תאונות זה הרבה.

אמנון כהן: אני רוצה לדעת למה אתם רוצים להקשיח.

אמנון כהן: חשוב לנו להסדיר את הדברים אבל יש אנשים שעובדים.

אמנון כהן: אני גם רוצה לדעת את התחולה של החוק היא מיידית או האם נותנים לגופים אפשרות להיערך?

אמנון כהן: גם אם עושים שדרוג זה צריך להיות בצורה מידתית והדרגתית.

אמנון כהן: אולי חלק מהתקנות ייכנסו באופן מיידי ואחרות ייכנסו בהמשך כדי לאפשר להם להיערך?

אמנון כהן: יעקב קיסוס: אף פעם לא התייעצו עם גוף שקשור לתחנות ההשכרה.

אמנון כהן: באילת אנחנו מפעילים למעלה מ-300 כלי שיט ואף אחד מהנציגים שלנו לא נשאל אף פעם לגבי הפעילויות של ספורט ימי.

אמנון כהן: בפגישה האחרונה שלי עם עמוס נוימן ביקשתי ממנו שיפרט איך בכלל התקבלו ההודעות לימאים.

אמנון כהן: הוא טוען שהיו וועדות אבל לא פירט מי ישב בוועדות.

אמנון כהן: אנחנו יודעים שבחלק מהוועדות ישב מישהו, שאנחנו יודעים שהוא נציג של חברת ביטוח.

אמנון כהן: הוא הטיל על אופנוע ים מגבלות מסוימות כי זה היה אינטרס של חברות הביטוח.

אמנון כהן: אני חושב שמן הראוי שיתייעצו איתנו, עם אלה שנמצאים 25 שנה בים ומפעילים את כלי השיט.

דוד טל: זאת הגישה של יושב ראש הוועדה, שיתייעצו עם כל הגורמים השונים.

יעקב קיסוס: אין אף נציג שלנו בוועדות האלה.

עמוס נוימן: עולה כאן טענה כאילו שלא התייעצנו כדי לקבל החלטות.

עמוס נוימן: ישבנו עם בעלי תחנות והם הגיעו גם לחיפה וישבו במשרדי.

עמוס נוימן: הגיעו בעלי תחנות באילת.

אתי בנדלר: יש להם ועד?

עמוס נוימן: הם בזמנו התאגדו וטענו שהם מייצגים את התחנות.

עמוס נוימן: קיבלנו חתימות על זה שהם מייצגים את שאר התחנות.

עמוס נוימן: הם ישבו איתנו.

יעקב קיסוס: ישבנו, אבל אף אחד לא שמע אותנו.

יעקב קיסוס: אתם שמעתם את אדון גיורא קידר - - -

אתי בנדלר: עלתה כאן טענה כאילו שבוועדה ישב נציג של חברות הביטוח.

עמוס נוימן: זה לא נכון ולא מדויק.

עמוס נוימן: אחד מהנציגים, שהוא איש ותיק בענף השיט, ישב כיועץ בעניינים אחרים לגמרי, ולא בוועדה מהסוג הזה.

עמוס נוימן: אי אפשר לחבר את שני הדברים יחד.

עמוס נוימן: לגבי מספר האנשים בכלי שיט: רישיון השיט קובע את מספר האנשים שמותר להשיט בתוך כלי שיט.

עמוס נוימן: זה מבוסס על אלמנטים הנדסיים כמו יציבות כלי השיט והאפשרויות להושיב אנשים בתוך כלי השיט.

עמוס נוימן: היות וכל פעילות הגרירה נעשית בטווח של מעבר ל-300 מ' מהחוף, מטעמי בטיחות, אין אפשרות למעשה בתוך אותו טווח לגרור אנשים.

עמוס נוימן: אם יקרה אירוע או תקלה ויהיו חייבים להעלות את האנשים על כלי השיט, כלי השיט יחרוג מתנאי הבטיחות שלו.

דוד טל: לא הבנתי.

אמנון כהן: אם מותר לו להסיע 4 אנשים והוא עם העוזר שלו הם כבר שניים, הוא לא יכול להשיט בבננה עוד אנשים בנוסף למספר האנשים שהסירה לקחה כי בעת מצוקה לא יהיה מקום לכולם על הסירה.

אמנון כהן: לכן הוא אומר, שאם מותר 5 איש, זה כולל אנשי צוות ואת מי שעל הבננה.

עמוס נוימן: היות וכל הפעילות הזאת מותרת במרחק של למעלה מ-300 מ' מהחוף, הם צריכים להביא את האנשים בתוך הסירה עד לתחום של ה-300 ואז להעביר אותם לכלים הנגררים.

עמוס נוימן: בעצם העובדה שהם יגררו אחריהם אנשים, הם יעברו על תקנות החוק ועל כללי בטיחות השיט.

עמוס נוימן: מה גם שעלול לקרות אירוע שבננה מתפנצ'רת והם יצטרכו להעמיס את כל האנשים על כלי השיט ואז הם יחרגו מהתקנות.

עמוס נוימן: לכן, סך כל המפליגים, עם המיתקן הנגרר גם יחד, לא צריך לעלות על מספר המפליגים המורשה ברישיון השיט של כלי השיט.

רננה שחר: זה נמצא בהודעה לימאים משנת 2000.

רננה שחר: הם מכירים אותה והם קיבלו אותה.

רננה שחר: הם טוענים שהם מתנהגים לפיה.

רננה שחר: לכן הטענה שזה שינוי, אינה נכונה.

עמוס נוימן: נטען ששינינו בתקנה נורמות.

עמוס נוימן: ההודעה לימאים היא משנת 2000, כאשר אותה נורמה עברה שדרוג ב-2002 והיא היתה למעשה משנת 1997 בווריאציה אחרת.

עמוס נוימן: זה לא משהו חדש, אנחנו בסך הכל מסדירים את ההודעה הספציפית בתוך התקנות.

עמוס נוימן: נושא המצנח לא עלה בקטגוריה של כלים נגררים כי מדובר כאן בכלי שהוא ספק ימי ספק אווירי.

עמוס נוימן: אנחנו לא התייחסנו אליו בתוך התקנה הזאת.

דוד טל: אם קרתה תאונה והאיש שהיה על המצנח נפל למים.

דוד טל: אתה צריך למשות אותו ולהביא אותו לכלי.

עמוס נוימן: מדובר כאן בסוג אחר של כלי שיט.

עמוס נוימן: ישנם כלי שיט המיועדים ומאובזרים בנושא של מצנחים ועוברים רישוי מיוחד לנושא של מצנחים עם בדיקות של משרד העבודה לגבי הציוד.

דוד טל: אבל אותו כלי שיט יכול להיות גם גורר סקי וגם גורר מצנח.

עמוס נוימן: לא.

עמוס נוימן: גורר המצנח יכול אולי לגרור סקי אבל גורר סקי לא יכול לגרור מצנח.

דוד טל: הוא שאמרתי.

דוד טל: לכן הנושא של המצנח חייב להיות בתקנות.

אמנון כהן: תוסיפו בפעם הבאה.

אמנון כהן: רננה שחר: לגבי הציוד שיש להם.

אמנון כהן: אני מציעה שכשנגיע לסעיף נדון בזה.

אמנון כהן: אני חושבת שהדרישות ממש מינימאליות, שיהיו ידיות אחיזה לאנשים.

אמנון כהן: אז אם הם מסיעים אנשים בלי ידיות אחיזה אז יש בעיה.

אמנון כהן: לגבי הכשרה - הכשרה עושים פעם בחיים.

אמנון כהן: התקנות חלות על התפעול היום יומי.

אמנון כהן: נתחיל לקרוא את התקנות.

רננה שחר: "תקנות הנמלים (בטיחות השיט) (תיקון), התשס"ו-2005 בתוקף סמכותי לפי סעיף 60(1)(יח) ו-(2)(ב) ו-(ג) לפקודת הנמלים (נוסח חדש), התשל"א-1071 (להלן – הפקודה) בהתייעצות עם רשות הספנות והנמלים לפי סעיף 32(א) לחוק רשות הספנות והנמלים התשס"ד-2004 (להלן – החוק) ובאישור ועדת הכלכלה של הכנסת לפי סעיף 21א(א) לחוק יסוד: הכנסת אני מתקין תקנות אלה: אחרי תקנה 26ה לתקנות הנמלים (בטיחות השיט), התשמ"ג-1982 (להלן – התקנות העיקריות) יבוא: פרק רביעי ב': מיתקנים נגררים וגלישת סקי 26ו.

רננה שחר: בפרק זה – "גולש סקי" – אדם הניצב על לוח ומחזיק בידיו חבל גרירה עם ידיות אחיזה המחובר לכלי שיט, ובעת השטתו מפעיל על הלוח האמור כוחות הידרו-דינאמיים לעילוי וגלישה; "מיתקן נגרר" – גוף צף בעל ידיות אחיזה המותאם להסעת נוסעים עליו, והחובר לכלי שיט בחבל גרירה".

דוד טל: מה הכוונה "ניצב על לוח", ואם מדובר באבובים?

עמוס נוימן: אז בהגדרות שלנו זה אבוב.

יעקב קיסוס: יש המון סוגים.

יעקב קיסוס: לפעמים אנחנו מלמדים סקי כשהמדריך נמצא במים ומרים את המתלמד.

יעקב קיסוס: אז מה זה אומר?

יעקב קיסוס: שאני יכול לגרור רק אדם אחד?

יעקב קיסוס: למה?

רננה שחר: הוא מדבר על תקנה 26יב.

אמנון כהן: כרגע אנחנו בהגדרות.

אמנון כהן: יש הערה לגבי ההגדרות?

אמנון כהן: משה קריספין: מבחינתם לוח זה כל מה שגולשים עליו.

אתי בנדלר: רננה, האם לא צריך להוסיף גם מגלשיים, כדי להסיר ספק?

רננה שחר: אין בעיה.

משה קריספין: הייתי מציע להוסיף פה את המצנח כנגרר.

אמנון כהן: יש לכם בעיה עם זה?

רננה שחר: לא מספיק חשבנו על זה, אדוני, ואני מהססת לעשות את זה.

אמנון כהן: אז תביאו לנו תקנות אחרות לאחר שתעשו עבודה מכינה ותתייעצו עם הגופים.

אתי בנדלר: אני מציעה, לאור ההערות שנשמעו כאן, שיהיה כתוב "אדם הניצב על לוח או על מגלשיים".

אמנון כהן: אישרנו את סעיף 26ו עם התיקון.

רננה שחר: "26ז.

רננה שחר: לא ישיט אדם כלי שיט הגורר מיתקן נגרר בעת שיש עליו נוסעים, ולא יתיר בעל כלי שיט השטה כאמור, אלא אם כן המיתקן הנגרר תקין לפי תקנה 26ח, ונתקיימו כל התנאים שבתקנות 26ט עד 26יא.

דוד טל: אני לא יודע מה זה 26ט ומה זה 26יא.

אמנון כהן: סעיף 26ז נשאר פתוח.

אמנון כהן: רננה שחר: "26ח מיתקן נגרר תקין הוא מיתקן נגרר שנתקיימו בו כל אלה: על פי הוראות היצרן הוא מיועד להסעת נוסעים בעת גרירתו באמצעות כלי שיט; הוא בעל ידיות אחיזה לנוסעים; אם הוא גוף המנופח באוויר – הוא בעל שני תאי ציפה נפרדים לפחות.

אמנון כהן: "

משה קריספין: אני מבין שהסעיפים האלה הם במצטבר.

משה קריספין: הנושא של סעיף 3 הוא לדעתי מקפח מכיוון שהיום יש להם ציודים שהם בעלי תא אחד בלבד.

משה קריספין: כל שינוי לשני כבר גורם להם לנזק שהם לא יוכלו לגרור היום כל דבר שהוא בעל תא אחד, ויש להם היום המון כאלה.

אמנון כהן: האם זה משהו עקרוני?

עמוס נוימן: זה מאוד עקרוני כי אם התא הזה נפרץ נשארים במים אנשים שאין להם במה להיאחז.

יעקב קיסוס: זה לא מדויק.

יעקב קיסוס: לכל אחד יש חגורת הצלה.

עמוס נוימן: אמנם יש להם חגורת הצלה אבל אין להם כלי להיאחז בו.

יעקב קיסוס: יש סירת פיקוח בתקנה עם קשר.

יעקב קיסוס: יש 7 סירות אחרות עם קשר שנמצאות ליד.

עמוס נוימן: לא מקיימים את הפעילות הזאת עם סירות פיקוח.

עמוס נוימן: אם יחזיקו ציוד שהוא לא תקני הם בהכרח יגרמו לעצמם אבדן חיים.

אמנון כהן: היום הם עובדים עם ציוד לא תקני?

עמוס נוימן: לפי מיטב ידיעתנו, הם עובדים עם ציוד תקני.

עמוס נוימן: לפי מיטב הכרתנו, אני חושב שרוב הציוד שנמצא היום בידם מכיל יותר משני תאים.

דוד טל: אבל אתה הרי מסתפק בתקנות הקודמות שלך בחגורת הצלה ואתה לא דורש שיהיה עוד משהו.

דוד טל: אם קורה משהו, אני עדיין נמצא בחגורת הצלה וזה מציף אותי.

דוד טל: עמוס נוימן: אבל אין לך במה להיאחז כקבוצה.

דוד טל: מדובר פה על פעילות שנעשית לרוב בקבוצה.

אמנון כהן: האם יש אפשרות טכנית לרתך עוד אחד או שצריך להחליף את הציוד?

עמוס נוימן: להערכתי אין אפשרות כזאת.

עמוס נוימן: אפשר להוסיף אביזרים נוספים שיציפו את הכלי אם יהיה צורך.

עמוס נוימן: לפי מיטב הכרתי, לרובם יש יותר מתא ציפה אחד.

יעקב קיסוס: לכל הבננות יש 5 תאי ציפה.

יעקב קיסוס: אנחנו טוענים שאפשר להשתמש בזה ככלי שיט כשלעצמו.

אתי בנדלר: אתה מתייחס לסעיף אחר.

אמנון כהן: כמה מתקנים יש לך עם תא ציפה אחד?

יעקב קיסוס: בתחנה שלנו יש 6 כאלה שהם כל הכלים.

יעקב קיסוס: בבננות אין בעיה כי יש כמה תאים.

יעקב קיסוס: אבל באבובים יש תא ציפה אחד.

יעקב קיסוס: אבוב כזה עולה 9,000 שקלים.

עמוס נוימן: הנתונים שלהם אינם מדויקים כי כל הציוד המקצועי באבובים יש לו למעשה תא ציפה נוסף, שהוא קטן, אבל עדיין שומר על ציפה והתפקיד שלו הוא להקשיח את האבוב עצמו בניפוח.

דוד דריהן: לא צריך לשכוח שמה שגורר את האבוב זאת הסירה.

דוד דריהן: גם אם האבוב נקרע עדיין יש סירה מקדימה והאדם יכול לעלות לסירה.

דוד דריהן: אפשר להוציא את האדם מהים אל תוך הסירה.

עמוס נוימן: אני מוכן לדחות את זה כדי שהם יוכלו להתארגן בעניין הזה.

אמנון כהן: אפשר לדחות את התקנה הזאת בשנה?

עמוס נוימן: אני מסכים.

עמוס נוימן: דוד דריהן: שנה זה לא מספיק, רק עכשיו סיימנו עונה.

אתי בנדלר: האם ההוראה הזאת היתה כלולה בהוראות לימאים?

רננה שחר: לא.

משה קריספין: אם אני מחבר בלון, זה תא ציפה?

אמנון כהן: עמוס, זה יפתור את הבעיה?

עמוס נוימן: לפי מיטב הכרתי, לכל הציוד הזה יש גם בלון פנימי.

עמוס נוימן: מאוד יכול להיות שהם מדברים על ציוד שכבר התכלה בגלל תחזוקה לקויה והוא כבר לא קיים.

עמוס נוימן: בפועל, כל הציוד המקצועי שמסופק היום בעולם יש לו בלון פנימי כזה.

אתי בנדלר: אם אין בלון פנימי, אפשר לחבר לו בלון נוסף?

עמוס נוימן: לא.

אמנון כהן: לגבי סעיף 26ח (3) התחילה שלו היא ב-1 בינואר 2008.

ליאור בן סימון: אנחנו מדברים פה על תחנות השכרה אבל הם רק חלק מהאנשים המשתמשים בים.

ליאור בן סימון: התקנות האלה חלות גם על אזרחים פרטיים שלהם את אותם אמצעים שמדובר עליהם.

ליאור בן סימון: הם לא מיוצגים כאן.

אמנון כהן: אנחנו מייצגים אותם.

אמנון כהן: נצביע בהמשך.

אמנון כהן: רננה שחר: "26 ט'.

אמנון כהן: משיט כלי השיטו הגורר יתדרך את הנוסעים על המיתקן הנגרר, לפני תחילת ההפלגה, לגבי כל אחד מאלה: מהות פעולת הגרירה של מיתקן נגרר על ידי כלי שיט; הסכנות הצפויות לנוסעים עקב הפעילות או במהלכה וכיצד להימנע מהן או להתמודד עמן, בפרט לגבי מצבים כמפורט להלן: התהפכות המיתקן הנגרר; נפילה למים מהמיתקן הנגרר; היכלאות מתחת למיתקן הנגרר; היתפסות בחבל הגרירה; ישיבה נכונה על המיתקן הנגרר; סימנים מוסכמים בין משיט כלי השיט לבין הנוסעים על המיתקן הנגרר, לגבי חיוויים אלה לפחות: "סע", "עצור", "העבר אותי לכלי השיט הגורר".

אמנון כהן: אופן חגירת חגורות ההצלה.

משה קריספין: אני מתייחס לפסקה 4.

משה קריספין: איך נגדיר מה זה עצור?

משה קריספין: צריך להגדיר מהו הסימן המוסכם.

משה קריספין: אני מציע, כדי לא לבלבל, צריך לעשות סימנים מוסכמים שיחליטו עליהם מראש.

עמוס נוימן: לא נקבעו סימנים אוניברסליים.

עמוס נוימן: אני מוכן לשלוח להם הנחיות.

אמנון כהן: עדיף שיהיה סימן אחיד, שאם אדם נוסע לכינרת או לאילת יהיו אותם סימנים והוא לא יתבלבל.

אתי בנדלר: יש הצהרה של המשרד שהוא מתחייב במסגרת ההודעות לימאים להפיץ גם סימנים מוסכמים.

אמנון כהן: אנחנו מאשרים את סעיף 26ח ו-26 ט'.

אמנון כהן: התחולה של 26ח'(3) תהיה ב- 1.1.2008.

רננה שחר: "26י מספר הנוסעים על המיתקן הנגרר לא יעלה על מספר ידיות האחיזה או על מספר המקומות המיועדים לנוסעים על פי הוראות היצרן, לפי הקטן מביניהם.

רננה שחר: מספר הנוסעים על המיתקן הנגרר בצירוף מספר האנשים שבכלי השיט הגורר לא יעלה על מספר הנוסעים המרבי שכלי השיט מורשה להסיע על פי רישיון השיט שלו.

רננה שחר: הנוסעים על המיתקן הנגרר יהיו חגורים בחגורות הצלה מהודקות לגוף.

רננה שחר: " היו"ר אמנון כהן: הוסבר כאן שגם היום אתם מקבלים הנחיות בנוהל כזה או אחר, שאי אפשר להסיע יותר מאשר הקיבולת של הסירה.

רננה שחר: אם מותר 4 איש ויש לך שני אנשי צוות, אז מותר לך להסיע עוד שני אנשים.

רננה שחר: אני לא אסתכן בכך שאתיר יותר אנשים ואם תתפוצץ הבננה לא תוכל להציל אנשים.

רננה שחר: לכן לא כדאי להעלות את זה שוב ושוב.

רננה שחר: על זה אני לא מוכן לוותר.

משה קריספין: אחד הקריטריונים למספר האנשים הוא מספר הספסלים.

משה קריספין: זה לא אומר שכלי השיט הזה לא מסוגל להרים פי 10.

משה קריספין: אני מציע: אם כלי השיט מסוגל להרים גם 10 איש, אפשר שכלי השיט ישוט עם 4 ולתת בטיחות ל-10.

משה קריספין: היו"ר אמנון כהן: הוא אומר שמבחינת משקל, גם אם הוא ישים 10 אנשים הוא לא יטבע.

עמוס נוימן: ישנם כמה גורמים שקובעם את הקיבולת של כלי השיט.

עמוס נוימן: כאשר מדובר על כלי שיט בשכר, יש צו הפיקוח על מצרכים ושירותים שקובע כללים ותנאים.

עמוס נוימן: העניין הזה מחויב בהתייעצות עם מהנדס מינהל הספנות.

אמנון כהן: אנחנו צריכים להחליט כי אני יכול לאשר או לא לאשר.

עמוס נוימן: בלי שיט מסוימים בהחלט אפשר לאשר.

משה קריספין: אני מציע שיוכנס סייג שמשרד התחבורה יהיה רשאי, בהתאם להמלצת איש מקצוע, שהוא מהנדס מוכר במשרד התחבורה, שהכלי מסוגל להכיל בתוכו גם את אלה שבתוך הבננה, הם יאשרו גם את זה.

משה קריספין: צריך להכניס את הסייג הזה.

אתי בנדלר: אני אנסח משהו ונחזור לזה.

רננה שחר: "26 יא: כלי השיט הגורר יגרור מיתקן נגרר אחד בלבד בו זמנית.

רננה שחר: גרירת מיתקן נגרר תיעשה בשעות היום בלבד, מזריחת החמה ועד שקיעתה.

רננה שחר: מהירות כלי השיט הגורר לא תעלה על 15 קשרים.

רננה שחר: גרירת מיתקן נגרר תיעשה במרחק העולה על 300 מטרים מנקודת שפל המים בחוף.

רננה שחר: עוזר המשיט שבצוות הבטיחות של כלי השיט הגורר, יקיים תצפית רצופה לעבר המיתקן הנגרר בכל מהלך ההפלגה.

רננה שחר: משיט כלי השיט לא יבצע בכלי השיט תמרון פתאומי העלול לגרום להפיכת המיתקן הנגרר.

רננה שחר: "

משה קריספין: לגבי סעיף א' אני לא רואה בעיה מה הבעיה שיגררו שניים במקביל.

משה קריספין: במשך 30 שנה לא קרתה אף תאונה.

משה קריספין: לגבי ד', יש בעיה בניסוח.

משה קריספין: לפי מה שכתוב כאן אני צריך לקחת את הבננה על הסירה, להסיע אותה 300 מטר ולהוריד אותה.

משה קריספין: יש פה בעיה בניסוח.

עמוס נוימן: לגבי שני כלים בו זמנית - אני יכול להתיר את זה כאשר זה בחבל אחד.

עמוס נוימן: כאשר מדובר בגרירה בשני חבלים נפרדים, המיתקנים הנגררים עשויים לעבור למסלול השובל של הנגרר השני ואז יהיה איבוד שליטה.

עמוס נוימן: לכן אפשר לשנות את הנוסח ולומר שמדובר במיתקן נגרר על ידי חבל גרירה אחד.

רננה שחר: לגבי סעיף ד' – איסור ההשטה כפי שניסחנו הוא "לא ישיט אדם כלי שיט הגורר מיתקן נגרר בעת שיש עליו נוסעים".

רננה שחר: כל האיסורים והתנאים חלים רק כשיש נוסעים.

רננה שחר: הם לא חלים כשאין נוסעים.

רננה שחר: זה נכון לגבי כל הסעיפים, כולל מהירות כלי השיט.

רננה שחר: התייעצנו בנוגע לסעיף הזה עם משרד המשפטים.

רננה שחר: עבירות מנוסחות על ידי איסור.

רננה שחר: האיסור, כפי שהוא מנוסח, "לא ישיט אדם כלי שיט הגורר מיתקן נגרר בעת שיש עליו נוסעים".

רננה שחר: אפשר לכתוב בכל מקום: "בעת שיש עליו אנשים".

אתי בנדלר: הוועדה תאשר את התקנה בכפוף לכך שבנוסח יובהר שמדובר רק בעת הסעת נוסעים.

אתי בנדלר: אתם תמציאו את הנוסח לוועדה לאחר שתתאמו עם משרד המשפטים.

משה קריספין: צריך לציין שזה על חבל אחד.

אתי בנדלר: "ובלבד שהמתקנים יגררו באמצעות חבל אחד בלבד".

אתי בנדלר: את כל הנוסחים הנוספים תמציאו לנו.

דוד טל: לגבי סעיף ב' – בדרך כלל מדליקים אורות רבע שעה לפני שקיעת החמה.

עמוס נוימן: זה נסמך על תקנות בטיחות השיט שקובעות את שעות הראות בים.

עמוס נוימן: בים מדליקים אורות מזריחה ועד שקיעה.

משה קריספין: לגבי סעיף 26 יא (ו).

משה קריספין: מה זה תמרון פתאומי?

משה קריספין: גם כשסירה חולפת מצד שמאל או מצד ימין, היא יכולה להפוך.

משה קריספין: השאלה היא האם זה בגלל תמרון או לא?

משה קריספין: לדעתי צריך לבטל את הסעיף הזה כי הוא לא נותן לנו שום פתרון.

משה קריספין: עמוס נוימן: מה שקורה הוא שיש נטייה להשתולל, לנסוע ולהפוך כיוון ולגרום לנפילה מכוונת, וזאת הרבה פעמים מבקשות של הנוסעים.

משה קריספין: רוב התאונות הפשוטות כמו חבטות, מכות וכדומה, קרו במקרים מהסוג הזה.

דוד דריהן: הם יכולים להפוך את זה לבד.

דוד דריהן: מי יקבע אם זה אני או הם?

דוד דריהן: הם הפכו או אני הפכתי?

אמנון כהן: הוא יעשה את התמרון ואחר כך יגיד שהם הפכו לבד.

ליאור בן סימון: אם המשיט מסתובב באופן פתאומי במהירות של מעל 15 קשרים, הוא גורם להתהפכות וזה מסוכן.

ליאור בן סימון: לדעתי, הסעיף הזה ירתיע את אותו משיט לעשות כאלה דברים.

ליאור בן סימון: אם אותם אנשים שהיו על הבננה הפכו אותה, אין בעיה להביא את אותם אנשים ולגבות את עדותם.

דוד טל: זה לא משהו שכיח.

אמנון כהן: זה ירתיע את המשיט.

משה קריספין: זה רק פתח לתביעה כנגד המשיט.

אמנון כהן: סעיף 26 יא אושר.

רננה שחר: "26 יב לא ישיט אדם כלי שיט הגורר אחריו יותר מגולש סקי אחד, ולא יתיר בעל כלי השיט השטת כלי שיט כאמור.

רננה שחר: "

דוד טל: האם אי אפשר לעשות כאן את אותו תיקון כמו קודם.

עמוס נוימן: זה בלתי אפשרי בסקי.

אמנון כהן: אישרנו את סעיף 26יב.

אמנון כהן: רננה שחר: לגבי סעיף זה, משרד המשפטים לא היה מרוצה מההגדרה של "פעילות שיט ספורטיבית".

אמנון כהן: הם רוצים "נערכת פעילות שיט מאורגנת ליותר מכלי שיט אחד, לרבות פעילות ספורטיבית".

אמנון כהן: בסדר.

רננה שחר: "נערכת פעילות שיט מאורגנת ליותר מכלי שיט אחד, לרבות פעילות ספורטיבית שניתנו לה כל האישורים הנדרשים לפי כל דין, רשאי המנהל, על אף האמור בתקנות 26ט עד 26 יב ולמשך קיום אותה פעילות בלבד, להתיר באופן זמני גרירה באמצעות כלי שיט של מיתקן נגרר או של גולש סקי, אף אם תנאי התקנות האמורות אינם מתקיימים, ורשאי הוא, להבטחת בטיחות השיט, להתנות את ההיתר הזמני האמור בתנאים.

רננה שחר: "

עמוס נוימן: הרעיון בסעיף הזה הוא שישנן פעילויות ספורטיביות שמתקיימות בתחום של פחות מ-300 מטר מהחוף.

עמוס נוימן: יש פעילויות סקי שרוצים להציג לקהל הרחב ואז הם צריכים להתקרב.

עמוס נוימן: יש לנו אפשרות להתיר פעילות מהסוג הזה.

עמוס נוימן: אלה אירועים חד פעמיים שאנחנו רוצים להשאיר חלון הזדמנויות לקיימן.

עמוס נוימן: אנחנו לא רוצים לחשק לגמרי את האפשרות לפעילות ספורטיבית.

אמנון כהן: סעיף 26יג אושר.

רננה שחר: "2.

רננה שחר: בתוספת השניה לתקנות העיקריות - במקום הגדרת "בננה" יבוא: "מיתקן נגרר" – כהגדרתו בתקנה 26ו"; בטבלה מס' 5, בסודרים 8 ו-9 בטור "סוג כלי השיט ותחום שיט מוגדר", במקום "בננה" יבוא" "מיתקן נגרר".

אמנון כהן: אושר.

אמנון כהן: מה עם התחילה?

רננה שחר: אני חושבת שזה צריך להיות: "תחילתן של תקנות אלה 30 ימים מיום פרסומן, למעט סעיף 26ח3 שתחילתו 26.1.2008.

רננה שחר: " אנחנו חוזרים לסעיף 26 י'.

רננה שחר: מה עם התוספת?

אתי בנדלר: זה מתייחס לתקנת משנה ב'.

אתי בנדלר: "המנהל רשאי להתיר להסיע במיתקן נגרר נוסעים במספר גבוה ממספר האמור בתקנת משנה ב', אם הוכח להנחת דעתו כי כושר הנסיעה של כלי השיט מאפשר זאת".

אתי בנדלר: משה קריספין: מדובר על הגורר.

אתי בנדלר: זה צריך להיות גם וגם.

אתי בנדלר: "בכלי השיט הגורר או במיתקן הנגרר".

אמנון כהן: אנחנו מאשרים את 26 י' עם התיקון.

אמנון כהן: אחרי שקראנו את כל הסעיפים והכל ברור, אנחנו מאשרים את סעיף 26 ז'.

אמנון כהן: תקנות הנמלים (בטיחות השיט) (תיקון) – התשס"ו-2005 בדבר מיתקן נגרר וסקי מים, אושרו עם התיקונים.

אמנון כהן: בהצלחה לכולכם.